
Woyakapi  kin  de  token  hoksidan  onsika 
wan  icage,  qa  wicasta  tokan  token  wawokiya 
okihi  he  oyakapi. 

Tohan  Abraham  Lincoln  cistinna,  hinah 
waniyetu  sakowina,  hehan  atkuku  kin  Ken- 
tucky  makoce  kin  hetanhan  Indiana  makoce 
itokah  wiyohpeyata  tanhan  iyotanke.  Hinah 
heehan  makoce  kin  hena  en  tuwedan  oun- 
yanpi  6ni.  Den  tipi  iyotan  onsiya  kagapi 
kin  heca  wan  ohna  un.  Tiunnaptanyan  kin 
yamnikiyena  kagapi,  qa  wanji  ohna  okoton- 
yan  he,  qa  oceti  kin  hen  ohna  tankan  yan- 
ke.  Can  owinja  wanica.  Tipi  decece  cin 
hena  “tipi  hankedan”  eya  cajeyatapi.  Qa 
wakeya  ikcewica^ta  otipi  kin  hee  kaes  iye- 

cen  waste  sni.  Qa  tona  tipi  dececa  ohna 
tipi  kin,  wokoyake,  woyute,  qa  owinja  kin 
nina  liin  sicaya  unpi  ecee.  ** 

Abraham  Lincoln  onsika,  cistina  e£ta  tu- 
ktekten  conwancata  tipi  en  wayawapi  kin 
opa  ece.  Qa.  he  ehan  Indiana  en  wayawa 
tipi  kin  owasin  cankaga  tipi,  qa  maka  oceti 
tankinkinyan  unpi,  qa  waniyetu  eca  nina 
peta  kin  sda  se  ocetipi  ecee.  Hoksidan  wa- 
yawapi  kin  iye  canihdaksaksapi  qa  ahipi 
ecee.  Hehan  wayawa  tipi  kin  dena  can- 
owinja  kin  onspe  on  kakan  kamdaskapi 
ecee  unpi.  Qa  tona  waonspekiyapi  kin  wi- 
ca  eceepi,  qa  nina  wawitonpapi  sni,  qa  wa- 
yawa  wicakiyapi  owasin  cansakadan  eceedan 
on  waonspe  iciciye  wicakiyapi.  Waonspekiye 
dececapi  kin  hena  taku  ota  sdonyapi  £ni. 
Hececa  tuka  Abraham  Lincoln  cistinna  kin 
ecadan  nape  on  wowapi  kagapi  onspe,  qa 
tona  oksan  tipi  qa  iye  atkuku  ko,  nina 
wowapi  wicakicicaga  ecee. 

Lincoln,  oun  dececa  en,  wowapi  ocaje  o- 
takiya  onspe  iciciya  okihi  £ni,  tuka  wowapi 
tona  yuhapi  kin  hena  nina  itonpeyahanh 
yawa  ecee,  qa  hena  Wowapi  Wakan,  Aesop 
Tawooyake,  Cante  Teca,  Washington  Toni 
kin,  qa  Henry  Clay.  Dena  akihdehde  yawa 
ihunniye,  sanpa  wowapi  tokeca  yawa  kta 
wanice  nakaes.  Tohan  taku  iwohdakapi 
wanji,  taku  itancanyan  cajeyatapi  kin  oka- 
hnige  £ni  eca,  isnana  makotahedan  un  kin 
hehan,  he  aiyukcan  un,  qa  token  wicoie  o- 
okahnih  waste  on  yutanin  kta  ohna  ehna- 
ke  wacin  ecee.  De  wicotawacin  tawa  kin 
wicoie  kipi  hca  ohna  yutanin  kta  onspeici- 
ciya;  ohanhdeye  iciye  wacin  kin  he  iyotan 
woonspe  waste  e  ohna  onspeiciciye.  Hoksi- 
dan  qa  wicinyanna  ota  woonspe  waste  qa 
wowapi  wasteste  on  onspewicakiyapi  sta,  to- 
hinni  iye  wihdukcanpi  kta  onspepi  £ni. 

Tohan  tuwe  onsika  cin  hehan  mazaska  to- 
nana  esta  ota  hca  daka  ece.  Anpetu  wan, 

Abraham  Lincoln,  wanna  waniyetn  akesa- 
hdogan  kin  hehantu,  Ohio  wakpa  kin  en 
opta  wicasta  nom  wahpaye  koya  watom  peta 
wata  en  awicai.  Heon  wicasta  mazaska  oki- 
se  kin  heca  nom  qupi,  unkan  Abraham  ni- 
na  wiyuskin.  Hoksidan  onsika  wan  heceh 
kohanna  mazaska  ota  kamna  okihi  kin  he  a- 
wacin,  unkan  taku  owasin  sanpah  wicimdeze 
seca  keya  keyapi. 

Anpetu  kin  hena  en,  Indiana  itokagatan- 
han  unpi  kin  taku  mahtipi  en  icahyapi 
kin  New  Orleans  otonwe  kin  ekta  wata 
ohna  ayapi  ecee.  Wamnaheza,  peji,  qa 
mdo  hena  wata  mdaska  tanka  en  ohnaka- 
pi,  qa  Ohio  wakpa  kin  ohna  okahpa  aya- 
pi,  qa  ecen  Mississippi  wakpa  kin  en  iyo- 
hpayapi  ecee. 

Wata  kin  dena  wanjigji  siha  ivutapi  opa- 
winge  hehanhanyan  hanska  kagapi.  Decen 
econpi  kin  nina  oicimani  hanske,  qa  tukte- 
kten  wata  ayapi  kin  wata  kin  ecehna  akan 

tipi,  qa  anpetu  wakan  odota  akan  yakonpi 
ecee.  Wata  kin  dena  iwatope  nina  hanska- 
ska,  hecen  wicasta  nom  qa  tuktekten  tom  he- 
hanhanyan  akiptan  watopapi  ecee.  Lincoln 
waniyetu  akenapcinwanka  hehan,  wata  kin 
de  wanji  aye  kiyapi.  De  toka  oicimani  sdon- 
ye,  qa  makoce  tankaya  wanyanke. 

Wanna  waniyetu  wikcemna  nonpa  san- 
pa  wanji,  qa  wicasta  icage  cin,  hehan  siha 
iyutapi  sakpe  sanpa  napahunka  iyutapi 
topa.  Atkuku  wicasta  onsike  kin  heca,  he- 
on  ake  piya  makoce  teca  ektawapa  iyo- 
tanke,  qa  Illinois  makoce  hetu.  De  en 
atkuku  cande  okiye,  qa  tipi  wan  kagapi, 
qa  wamnaheza  ojupi  oksan  conkaske  kage, 
qa  he  en  tokaheya  mahconkaske  kasdece. 
Hehan  wokoyake  ihdamna  kta  on  oksan 
tipi  kin  ecen  htani  wawokiya  omani. 

He  ehan  wiyohpeyata  wicasta  ounyanpi 
kin  tawokoyakepi  owasin  iye  napepi  on  ka- 
zontapi  ecee.  Lincoln  conkaske  opawinge  tom 

kakse  eca  miniliuha  iyutapi  wanji  kamna 
ecee.  Okinni  hanske  qa  minihuha  iyutapi 
ota  onzogeye  icante  sica  naceca. 

Lincoln  inonpa  New  Orleans  ekta  wata 
ohna  i,  isto  kukuse  niyake  awicaye.  Un- 
kan  heya  oyakapi,  wata  kin  en  okaham  iye- 
wicaya  okihi  sni  heon  owasin  yuwankan  oto- 
wicaksu  keyapi.  He  hdi  kin  ohakam  ma 
litipi  mazopiye  wan  en  mazopiye  awanyag- 
kiyapi,  qa  he  en  owanjigji  yanke  cin  icun- 
han  nina  wowapi  yawa  ecee.  K  eya  wica- 
sta  wan  Franklin  eciyapi  kin  he  iyecece,  tu- 
kten  cistiyedan  taku  econ  sni  eca  hen  taku 
onspeicicijra  ecee.  Mazopiye  kin  de  en  taku 
owasin  owotanna  qa  itonpeya  econ  on  yao- 
nihanpi,  qa  ohinni  hetanhan  hecen  ecee  un. 
Tohinni  hdusna  on  maza^a  sakpe  kitanna 
sanpa  icu,  unkan,  hanyetu  tka,  tuwe  he  e- 
tanhan  ikicu  kin  he  ekta  kicicai.  Qa  akes 
iyohakam  winyan  wan  wahpe  pejuhuta  ope- 
ton  unkan  tkeutapi  cistina,  ounces  eciyapi, 

nom  yusna,  unkan  tehantu  esta  ekta  mani  i 
qa  kicu  oyakapi. 

Taku  wanji  nina  onspe  cin  hce  cin  he 
iapi  oeye  owecihan  kin  hee,  hecen  wohdaka 
eca  iapi  tanyan  un  kta;  tuka  on  onspeici- 
ciyapi  wowapi  kin  tonana  qa  tehike.  Un- 
kan  wicasta  wan  maka  iyutapi  sahdogan  ti 
qa  heca  wanji  yuha  keyapi  nahon,  unkan 
ekta  mani  i,  qa  okidote,  qa  on  onspeiciciye; 
qa  tohan  wanji  okahnige  3ni  ca,  waaia  wi- 
casta  wan,  mazopiye  en  hi  ecee,  iwanga  eca 
tanyan  ecen  okiyaka  ecee  oyakapi. 

Omaka  1832  en  okicize  wan,  Cetansapa 
tokicize  eya  cajevatapi,  Ulinois  raakoce  he- 
tu,  he  en  Lincolri  Cetansapa  kize  kta  e 
itancankiyapi  icicu.  Eya  itancankiyapi 
esta  iye  atayedan  okicize  kin  en  ope  3ni. 
Hececa  sta  tuktekten  owehanhanyan  heya 
ecee  keyapi,  Cetansapa  kiciwecize  qa  we 
mayanpi  qonhan,  eya  wohdaka  ecee. 

Tohan  Captain  Lineoln  Cetansapa  kici  ki- 
cize  enakiye  cin  hehan  hdi  qa  mahtipi  ma- 

zopiye  wan  opeton,  qa  New  Salem  en  ti. 
Tuka  koska  wan  kici  mazopiye  ehde  qon  he 
waste  sni,  heon  oicazo  ota  kage,  ca  mazopi- 
ye  kin  atakuni  sni.  De  on  waniyetu  sakpe 
oicazo  yuha  un,  qa  hehanyan  token  okihi 
mazaska  kin  kpatan,  qa  ecen  oicazo  qon 
ataya  hdajuju.  Hehan  akes,  mazopiye  he 
ayustan  kin  he  iyohakam,  wowapi  ojuju  ti- 
pi  awanyake.  Qa  de  hewoskan  wowapi  oju- 
ju  tipi  heca,  heon  tuwe  tawotanin  wowapi 
kaesta  icu  qa  odod  yawa  ecee.  Hehan  to- 
han  ti  iyaza  wowapi  pamni  kta  eca,  wapaha 
mahen  tanhan  ohnake  qa  iyaza  pamni  ece. 

Hehan  akes  okihe,  maka  iyuta  kin  heca. 
Tuwedan  onspekiye  sni;  eya  unma  woonspe 
kin  hena  iyecen  is  eya  iyecinka  onspeicici- 
ye.  Wicasta  kin  de  owotanna  ihduhe,  qa 
ohinni  wawihahaye.  Wohdaka  wavupike,  qa 
wowihahaya  wohdake  sa  kin  hena  on  oya- 
te  ehna  waste  dakapi  un.  1834  en  Illinois 
makoce  kin  en  woope  aiapi  ope  kiyapi.  Un- 


Abraham  Lincoln  Toni  Kin.  13 

kan,  tohan  wanna  iyehantu  kin  hehan,  ma- 
ka  iyutapi  opawinge  mani  i;  qa  wokoyake 
tiyata  kazunta  kagapi  kin  heca  tawanji  un 
i.  Qa  tohan  wakiia  enakiyapi  hehan  ake 
hdi,  qa  makiyutapi  wicohan  hduha  £kan. 
Qa  heon  tohan  mazaska  iyakicuya  kamna 
eca  on  woope  aiapi  onspeiciciye;  qa  tohan 
mazaska  hdusota  eca  ake  on  makiyutapi 
ehdaku,  qa  maka  iyuta  omani  ecee. 

Omaka  1837  he  ehan,  Springfield  ekta 
waaia  wicohan  yuha  iyotanke.  Hehan  ma- 
koce  toktokeca  ecen  waaiapi  kin  hena  ecen 
omani  ecee;  qa  Lincoln  hecon,  qa  ecen  wa- 
kiia  wayupika  heca  icaga.  Tohinni  woaie 
wan  owotanna  sni  kinhan,  eciyatanhan  wa- 
wokiye  kta  cin  sni;  qais  wicasta  wan  onsi- 
ka  sdonye  cinhan  tohinni  etanhan  wokaju- 
ju  icu  kta  cin  3ni,  heon  jica  sni.  Lincoln 
tocantekiye  kin  un  eca6  taninyan  on.  Anpe- 
tu  wanji  omani  ya  icunhan,  kukuse  wan 
hdihdidan  wan  en  mahen  oicihi  £ni  wanka 

e  wanyake,  qa  he  icunhan  wokoyakc  teca 
tawanji  un,  hecen  kukuse  upsiza  oha  kin 
he  otan  kta  cin  sni,  qa  hecen  sam  iyaye. 
Tuka  kukuse  kin  he  tawacin  kin  etan- 
han  tokan  iyaye  kta  okihi  sni,  hecen  wan- 
na  maka  iyutapi  nom  ya  tka,  sunktanka 
kin  hduhomni,  qa  kukuse  onsike  kin  he  oki- 
ye.  Iyohakam  he  ohdake,  qa  tawacin  kin 
yazan  kin  he  yutokan  kta  on  hecon  keye. 

Tohinni  wiwazica  onsika  wan,  hekta  Lincoln 
he  okiya  ece,  unkan  cinca  wan  tin  wicakte 
iyaonpapi;  qa  waaia  tipi  en  waayatanin  eci- 
yatanhan,  koska  kin  he  witko  kicizapi  en  he 
wicasta  kin  kte,  keya  yutaninpi,  qa  tuwe 
lice  owasin  koska  kin  pa  yuksapi  kta  kecinpi. 
Hehan  Lincoln  woiwange  ohnayan  waayata- 
nin  kin  he  tinwicakte  wanyake  cin  he  han- 
wivanpa  en  hecon  wanyaka  keye,  tuka  wiya- 
wapi  wowapi  wan  sicanopiye  tanhan  ehdaku, 
qa  wicasta  kin  he  ktepi  kin  he  iyehan  hanwi 
tanin  sni  e  wicakipazo;  hecen  koska  kin 

tinwicakte  £ni  yawapi.  De  hecen  econ  esta 
winyan  kin  etanhan  wokajuju  icu  kta  wica- 
da  sni. 

Omaka  1846  he  en  Abraham  Lincoln  tun- 
kansidanta  wakiiapi  ope  kta  kahnigapi.  He 
icunhan  Mexico  ekta  okicize.  Qa  anpetu 
kin  hena  en  itokah  makoce  kin  hena  ekta 
wa&icun  sapa  wayaka  wicayuhapi  kta  woivo- 
winkiye.  Waziyatanhan  makoce  kin  hena 
is  en  wayaka  wicayuhapi  kta  woiyowinkiye 
3ni;  hecen  hena  makoce  tawaiciya  eya  ca- 
jewicayatapi,  qa  unma  kin  hena  wayaka  ma- 
koce  eya  cajeyatapi.  Qa  de  icunhan  woa- 
kie  wanji  tunkansidan  ti  en  akinicapi ;  ma- 
koce  yustanpi  sni,  territories,  hena  en  wa- 
yaka  yuhapi  kte  qais  yuhapi  kte  sni  he  ni- 
na  akinicapi.  Qa  Lincoln  heconpi  kta  iye- 
cetu  sni  dake  qa  cajeyate,  hecen  ecadan  wo- 
akinica  en  tokiyatanhan  wawiciye  kin  tanin. 
Ecadan  tookitanin  kin  wiyohiyanpata  owan- 
caya  sdonyapi,  qa  hecen  Abraham  Lincoln, 

wowalipanica  qa  tipi  okisedan  wan  etanhan 
inape  ciqon,  New  York  otonwe  en,  Cooper 
Institute  en  wicasta  ota  ewitayapi  en,  wo- 
hdagkiyapi.  Hecen  de  iwandakapi  kte,  ho- 
ksidan  wan  cistina  ehantanhan  taku  ke  kta 
owasin  token  wicoie  on  tanyan  yutanin  kta 
onspeiciciya  ecee  qon,  hee  ce  wanna  ie  wa- 
yapike  qa  wicasta  waonspeka  ota  tawoohdake 
kin  nahon  ipi  ecee. 

Tohan,  omaka  1860  en,  wayaka  cinpi  sni 
kin  tunkansidanyanpi  wanji  kahnigapi  kta, 
unkan  wiyohpeyata  wicasta  ota  Lincoln  he 
cinpi.  He  ehan  Old  Abe  qais  Honest  Old 
Abe  eya  cajeyatapi.  Abe  (Eb)  wicahca  qai£ 
Abe  wicahca  owotanna  kin  eya  cajeyatapi. 
Tohan  wanna  Tunkansidanyanpi  cajeyatapi 
kta  mniciyapi  kin  hehan,  Lincoln  takodawica- 
ye  cin  hena  koska  qehan  conkaske  kasdece 
qon  nom  yuha  ipi,  qa  nina  wicota  awicasapi. 

Lincoln  kahnigapi;  unma  obepi  kin  kiyu- 
speya  iyayapi  kin  heon.  De  tunkansidan- 

yanpi  kaKnigapi  ecehna  ahankeya,  itokah  wi- 
casta  om  kicizapi  kin  hee.  Okicize  kin  de 
on  Lincoln  tehiya  un,  wica^ta  owasin  taku 
sni  sta  on  bapi.  Hececa  sta  waniyetu  tona 
okicize  kin  hena  en,  wacintanka  qa  waonsi- 
da  qa  owotanna  qa  ksape  cin  on  oyate  kin 
qa  akicita  ecadan  wacin  en  yuzapi  icicage. 
Hehan  toka  ekta  oyate  kin  deceedan  ihnu- 
hannah  qais  iwanunkta-sniyan  tunkansidan- 
yanpi  kahnigapi  kecinpi.  Tuka  waniyetu 
kin  hena  en  wicasta  okinihan  e  ihduotanin, 
qa  tohan  okicize  kin  enakiyapi  hehan  ma- 
ka  owancaya  yuonihanpi. 

Okicize  tanka  kin  wanna  enakiyapi  he- 
han  oskate  tipi  wan  mahen  yanka  ecan 
tin  ktepi,  -  April  14,  omaka  1865  he  en. 
Qa  ktepi  kin  heon  makoce  dee  qa  Europe 
owancaya  on  wasihdapi.  Cante  wowasteda- 
ke  tanka,  qa  nakun  tawacim  tanka  kin  he- 
na  on  oyate  akiceyapi. 


J£$sop  ij&woy&^e 

MISS  JENNIE  W.  COX 

QA 

MISS  EUNICE  KITTO. 
Ieska  owapii 

JESOP  TOKSAPE  KIK 
Mnaja  qa  Hitunkadan. 

Mnaja  wan  istinma  wanka  tka  hitunka- 
dan  wan  ite  kin  amanini  un  qa  yuhica. 
Mnaja  kin  nina  canze,  qa  hitunkadan  iyah- 
paya,  qa  kte  kta  tka  ican  heya,  “Nimaya- 
ye  kinhan  onsimayada  kin  on  tokata  cici- 
cajuju  kte.  ”  Mnaja  kin  iha,  qa  iyayeya.  De 
iecadan  wihni  wicasta  mnaja  yuzapi,  qa  ha- 
honta  on  yuskiskitapi.  Hitunkadan  mnaja 
hoton  kin  nahon,  qa  iyekiya;  ekta  i  qa  ha- 
honta  kin  yapsapsaka.  Tohan  mnaja  iyaye- 
ya  hehan  heya,  “Ociciye  kta  ecanmayakin 
sni,  iyaye  maye  kin  he  ehan.  Tuka  mnaja 
wan  hitunkadan  wan  ee  kaes  wacinyan  o- 
kihi.”  Tuwedan  taku  wa3te  econ  kta  oki- 
tpani  eyepica  sni. 

Keya  qa  Wanmdi. 

Keva  wan  omaste  kin  en  amaste  iciya 
wanka,  qa  wicatanktankadan  kin  iwicakica- 
pa,  tuwedan  kinyanpi  onspekiye  £ni  heon. 
Heya  yanka  ican  wanmdi  wan  en  kinyan 
u;  qa  nahon,  qa  mahpiya  kin  ekta  yuwankan 
aye,  qa  hehan  ayustan,  qa  is  tohan  cin  ecen 
okahbog  un  kta,  qa  hecen  eeakicon  kinhan 
is  token  taku  qu  kta  hecinhan  he  iwanga. 
“Mde  $a  en  taku  mahen  un  kin  iyuhpa  cicu 
kta  ce,”  keya  eya.  “Hecen  kinyanpi  on- 
speciciye  kta,”  wanmdi  eya:  qa  sake  kin  on 
yulidag  yuza  qa  mahpiya  kin  ikiyedan  ai 
hehan  ayustan  iyeya.  Keya  kin  he  wan  akan 
hdihpaya  qa  ha  kin  kasu^uja.  Wanna  ke- 
ya  te  kta  hehan  sicahowaya  qa  heya,  “De- 
cen  munke  sta  de  miye  micicaga:  hupahu 
qa  mahpiya  kin  hena  iwamatokiyapa  he.” 

Wica^ta  token  cinpi  owasin  ecen  ecaki- 
conpi  kinhan  ohna  se  woskiske  iyahdepi 


ecee. 

SUNKTANKA  QA  SuNGAWANYANKE  KIN. 

Sungawanyaka  wan  sunktanka  tawa  anpetu 
ihunniyan  se  kicicakca  qa  kicicasto  ecee.  Tka 
he  icunhan  akes  wayahota  sunktanka  yute 
kte  cin  qu  sni  e  wiyopeya,  qa  mazaska  e  on 
icu.  “Hunhunhe,”  sunktanka  eya,  “Tanyan 
waun  kta  yacin  hce  kinhan,  ota  womayaqu  kle, 
qa  ninah  miyecasto  qa  miyecicakca  kte  sni. 

Tohan  wawoyakiya  yacin  kinhan  woowotan- 
na  ohna  ecanou  kte. 

SuNKA  QA  IyE  NaGI  KIN. 

Sunka  wan  tado  onspa  yapa  cankahonpapi 
wan  opta  hda  un  ive  nagi  kin  mini  kin  en  wan- 
icihdaka,  qa  sunka  tokeca  wan  tado  kitanna 
tanka  yapa  ahda  kecin.  Heon  iye  yapa  ahde 
cin  ayastan  iyeya,  unma  tanka  kin  hee  icu  wa- 
cin.  Tuka  napin  hdusna,  mini  kin  en  wanyake 
cin  he  yapa  ahde  cin  nagi  kin  hee  nakasi,  un- 
ma  is  wakpadan  kin  en  okahbog  eyaye  heon. 

Ninah  wahduhapi  kte  hce  kin  he  woksa- 
pe  sni. 

Hitunkadan  qa  Sintesda  Ihdatan  sa. 

Hitunkadan  wan  taku  aguyapi  su  opi- 
ye  wan  en  ti.  He  iecadan  inmusunka 
wan  hen  i  sa.  Hitunkadan  kin  nina  kope 
hda  qa  token  econ  kte  kin  sdonye  sni. 
Sintesda  wan  ikiyedan  ti,  he  inmusunka 
ni  un  wanjidan  kokipe  sni,  opawinge  cen 
eya  nahon  he  kiksuya.  Sintesda  wahanici- 
da  kin  he  wanyag  ye,  qa  inmusunka 
kin  he  napeye  si  kta  ihdukcan.  Sintesda 
kin  ohdoka  tawa  ohna  yanka  iyeya,  qa 
sid  wohdake,  qa  okiye  kta  iwanga.  “Hes 
eca,”  sintesda  eya,  “Token  wadimatake  cin 
iyenicece  kta  wada,  qa  taku  ecanon  kte 
cin  kitanyan  econ,  qa  inmugunka  kin  en 
ewacin  sni  wo.  Tokesta  cihakam  wau  qa 
najin  waye  kta.”  Heye,  qa  ihdatan  sa  kin 
on  wanna  taku  wanji  econ,  qa  on  ihduo- 
tanin  kta  kecin.  Hecen  sintesda  ikiyedan 
tipi  kin  owasin  mnawicaya,  qa  wicotapi 
kin  on  inmusunka  napeyapi  kta  kecin.  To- 

han  aguyapi  su  opiye  kin  en  iyuhpa  hipi 
hehan  wanna  inmusunka  hitunkadan  witko- 
tkoke  cin  yuza  iyeyapi.  Wancadan  inmu- 
sunka  hoton  tka  iyuhpa  ohdoka  kin  ektakta 
nakipapi. 

Tuwe  ihdatan  sa  kin  he  wacinyepica  sni. 

Tajitska  qa  Psipsicadan. 

Waniyetu  anpetu  owastecaka  wan  tajuska 
mdoketu  ehan  taku  su  ekihnakapi  kin  hena 
puskiyapi.  Psipsicadan  akihan  te  kte  seca 
wan  ican  en  icahda  ya,  qa  awicakehanh  wo- 
yute  onge  wicakida.  Hehan  tajuska  kin  he- 
yapi,  “Tokeca  unkan  mdokehan  ni^  woyute 
onge  eyehnake  sni  he.,?  “Taku  ecamon  ota: 
anpetu  eca  dowanpi  ecee  ecamon,”  psipsi- 
cadan  eya.  Hehan  heyapi,  “Niye  wacinya- 
ton  sni  qa  mdoketu  ihunniyan  yadowan  he- 
cinhan  wote  sni  waniyetu  kin  de  inunke 
kta.” 

Wokuju  kin  he  taku  icakijapi  kaga. 


8  JEsop  Tolcsape  Kin. 

WlCAHCA  WAN  ClNCA  OM. 

Wicasta  wan  cinca  koska  ota  ohinni  se  ki- 
cig  unpi.  Tohan  wakinicapi  kin  wowaho- 
konkiye  on  ayustan  wicakiya  okihi  £ni  he- 
han  cansakadan  apahtapi  wanji  huweye  wi- 
ca^i.  Tohan  cansakadan  kin  ahdipi  hehan 
eyaku,  qa  koska  wanji  qu  qa  yukse  si;  hecen 
iciyaza  yekiciyapi  tuka  wanjidan  yuksapi 
okihipi  sni.  Hehan  iye  eyaku,  qa  apahtapi 
kin  yujuju,  qa  otoiyohi  cansakadan  wicaqu; 
iyuhpa  wancake  yuksa  iyeyapi.  Hehan  wi- 
coie  kin  dena  ewicakiya,  Micinski  iyuhpa 
tawacin  niwanjipidan,  qa  otoiyohi  oyeciyapi 
kinhan  cansakadan  apahtapi  kin  de  iyeni- 
cecapi  kta,  qa  tona  toka  niyanpi  kin  ki- 
unniniyanpi  kte  sni.  Tuka  iyuhpa  tawa- 
cin  niwanjipidan  sni  kinhan,  cansakadan 
kin  dena  token  kohanna  duksapi  kin  iye- 
nicecapi  kta. 

Tiyohnake  tawacin  wanjipidan  sni  kinhan, 
hena  wicayusicapi  tehike  £ni. 


JEsop  Tohsape  Kin.  9 

WlCAHCA  QA  KOSKA  YAMNI. 

Wicalica  wan  can  wan  oju  ko£ka  yamni 
ican  en  upi  qa  iliakapi  qa  heyapi,  4<Wanna 
nikan  tka  can  de  oyaju,  heon  winitkotkoke 
cin  yahdutanin.  Can  kin  de  ecadan  wasku- 
yeca  aicaga  okihi  sni,  qa  wanna  ecadan  ni- 
te  kte.  Niyohakam  tuwe  tokeca  dena  on 
woiyokipi  yuhapi  kte  on  iyoniwaja  kta  ce 
ituyah  decen  yaskan  he.”  Wicalica  qon  wi- 
cohan  econ  qon  yustan  qa  heya.  Mitokam 
woiyokipi  mduhe  kte  kin  wiyeya  miciyustan- 
pi  heon  mis  tuwe  mihakam  u  kte  cin  iye- 
cen  ecawecon  kte  he  wicohan  mitawa.  Na- 
kun  wiconi  de  en  tohanyan  unnipi  kte  cin 
sdonunyanpi  sni.  Niyepi  iyuhpa  ees  mito- 
kam  nitapi  kta  naceca.”  Wicahca  taku  e- 
ye  cin  iyecetu:  ko£ka  wanji  mniwanca  ekta  i 
qa  minin  ta,  qa  wanji  is  okicize  opa  qa  kte- 
pi,  iyamni  kin  is  can  wan  etanhan  ohin- 
hpaya  qa  tahu  pakse. 

Unkiye  unkisnana  awaunkicicinpi  kte  *sni 
qa  nakun  tohanyan  unipi  kte  cin  sdonunyan- 
pi  sni  he  unkiksuyapi  kta  iyececa. 


0 


■  ticroformad  by 
-rassrvaiion 

Ssrvices 
mfm  #  £5  % 


SMITHSONIAN  INSTITUTION  LIBRARIES 


3  9088  00702  4359 


